România are nevoie disperată de ingineri: "Este inadmisibil ca după ani de experienţă să avem astfel de salarii".
Inginer auto: E inadmisibil să avem salarii sub 1.000 de euro. Un inginer cu experienţă câştigă sub 1.000 de euro lunar net. În Vest, inginerii au salarii de cel puţin 4-5 ori mai mari.
România are nevoie disperată de ingineri. Cei care au mai rămas prin ţară sunt plătiţi prost."Este inadmisibil ca după ani de experienţă să avem salarii sub 1.000 de euro, deşi noi proiectăm maşini". Este strigătul unui inginer auto, într-un articol din ZF."Deja am început să caut joburi în Europa de Vest. Acolo multe dintre costuri sunt similare sau chiar mai mici decât în România, însă acolo există un sistem medical funcţional, există drumuri, condiţiile de trai sunt mult mai bune şi salariile îţi permit un nivel de trai decent“, spune inginerul de la Renault România. Datele obţinute de ZF confirmă: un inginer cu experienţă câştigă sub 1.000 de euro lunar net, deşi a făcut Politehnica, participă la cursuri de formare şi proiectează componente pentru viitoare maşini. În Vest, inginerii pe funcţii similare au salarii de cel puţin 4-5 ori mai mari.